Case ID: 1191315
Sentence 49: Azərbaycan Respublikası Silahlı Qüvvələri Daxili Xidmət Nizamnaməsinin 136-cı bəndinə əsasən manqa komandirinin vəzifəsidir: manqa əsgərlərinə (matroslarina) təlim-tərbiyə vermək, döyüş tapşırığı yerinə yetiriləndə manqaya bacarıqla komanda vermək;tabeliyində olanlarin hər birinin ad və soyadını, təvəllüdünü, şəxsi keyfiyyətlərini, hərbi xidmətə qədərki məşğuliyyət növünü, ailə vəziyyətini, döyüş və ictimai-siyasi hazırlığındakı müvəffəqiyyət və çatışmazlıqlarını bilmək; manqa silahlarının, döyüş texnikası və digər texnikasının materiali hissəsini, onlardan istifadə edilməsi və qorunub saxlanması qaydalarini bilmək; manqa əsgərlərinə (matroslarina) xidmətə məhəbbət bəsləmələrini və öz silahına, döyüş texnikasına və digər texnikaya qayğı ilə yanaşmalarını aşılamaq; manqa əsgərlərinə (matroslarina) sıra hazırlığı və fiziki dözümlülük aşılamaq; tabeliyində olanlara qayğı göstərmək və onların ehtiyaclarını dərindən öyrənmək; bütün xəstəliklər, tabeliyində olanlarin şikayətləri və xahişləri, onların nalayiq hərəkətləri və bu hərəkətlərin qarşısının alınması üzrə görülən tədbirlər, onlara verilən həvəsləndirmələr və cəzalar haqqında, həmçinin silahların və digər əmlak predmetlərinin itməsi halları və yaxud nasazlığı haqqında taqım komandiri müavininə (komanda çavuşuna) məlumat vermək; tabeliyində olanlardan hərbi intizama riayət edilməsini tələb etmək; manqada günün nizam qaydalarina, daxili qayda-qanuna, təmizliyə riayət edilməsinə, tabeliyində olanlarin səliqəliliyinə, geyimin və ayaqqabının sazlığına, ləvazimatın düzgün uyğunlaşdırılmasına, şəxsi gigiyena qaydalarına əməl edilməsinə; hərbi formani geymə qaydalarına riayət edilməsinə, həmçinin zahiri görkəminə, üz və başlarının vaxtinda qırxılmasına diqqət yetirmək; ayaqqabının və geyimin hər gün təmizlənməsinə, ayaq dolaqlarının, corabların qurudulmasına, ləvazimatın metal hissələrinin təmizlənməsinə, həmçinin ayaqqabının və geyimin vaxtinda təmir edilməsinə diqqət yetirmək; atişdan sonra döyüş sursatının və gilizlərin bütün şəxsi heyət tərəfindən təhvil verilməsini yoxlamaq; tabeliyində olanlarda döyüş və boş patronlarin, qumbaraların, partladıcıların və partlayıcı maddələrin qalmamasına diqqət yetirmək; tabeliyində olanların harada olduqlarını və nə etdiklərini həmişə bilmək; manqanın silahlarını, döyüş texnikasını və digər texnikanı, əmlakını hər gün yoxlamaq onları həmişə qaydasında və saz saxlamaq onların yerində olmasına ciddi diqqət yetirmək.